Информационен бюлетин на ОДП - Стара Загора за 20 януари 2009 г. | Stara-Zagora
Информационен бюлетин на ОДП - Стара Загора за 20 януари 2009 г.
2009-01-21 11:02:11
През изминалото денонощие на територията, обслужвана от ОД на МВР - Стара е регистрирани грабеж, две кражби, един палеж и едно тежко пътнотранспортно произшествие. Един мъж е настанен в Заведението за отрезвяване. Разкрити престъпления Около 23.00 ч. на 19.01.2009 г. полицейски екип на РУ на МВР – Стара Загора е заловил 18-годишния И.П. от Стара Загора. Около 22.00.ч. на същата дата задържаният и негов съучастник проникнали през незаключена врата в апартамент на ул. “Стамо Пулев” и извършило кражба на дамска чанта с 60 лева и документи. Около 03.00 ч. на 20.01.2009 г. е заловен и 17-годишния съучастник на И.П. Двамата са задържани за 24 часа. По случая работи РУ на МВР – Стара Загора. На 20.01.2009 г. в 20.20 ч. в Полицейски участък - Гурково е получено съобщение, че в ЦСМП е постъпил 25-годишен младеж от Николаево с прободна в лявата част на гърба, при което е засегнат белия дроб. При проведените оперативно-издирвателни мероприятия е установено, че младежът е бил намушкан с нож от вуйчо си - А.С. (33) от Николаево, при възникнал битов скандал между тях. Пострадалият е транспортиран и настанен за лечение МБАЛ – Стара Загора, без опасност за живота. А. С. е задържан за 24 часа. Работата по случая продължава. Грабеж На 20.01.2009г. в 17.40ч. в РУ на МВР – Казанлък е получено съобщение от 83-годишна казанлъчанка, че около 17.15 ч. на същата дата на бул. бул. “23 пехотен шипченски полк” е била нападната от неизвестно лице, което чрез физическа сила й отнело дамската чанта с връзка секретни ключове, ръкавици и 36 лв. По случая е образувано досъдебно производство. Кражби На 20.01.2009 г. в 18,30 ч. в РУ на МВР – Казанлък е получено съобщение, че за времето от 09.30 ч. до 18,10 ч. на същата дата, неизвестно лице, чрез подбран или подправен ключ, проникнало в частен дом на ул. “Зора” и извършило кражба на телевизор “Нео”, на стойност - 700 лв. По случая е образувано досъдебно производство. На 20.01.2009 г. в РУ на МВР – Стара Загора е получено съобщение, че за времето от 20.00 ч. на 01.01. до 07.00 ч. на 02.01.2009 г. неизвестно лице е проникнало през незаключена входна врата в частен дом на ул."Радецки" и извършило кражба на мобилен телефон и 150 лв. По случая работи РУ на МВР – Стара Загора. Палеж На 19.01.2009 г. около 22.40 ч. в РС ПБС – Стара Загора е получено съобщение в с. Хан Аспарухово, общ. Стара Загора, че неизвестно лице е запалило помещението на смесен магазин в селото. В гасителните действия са участвали четирима огнеборци от РС ПБС – Стара Загора с един противопожарен автомобил. Пожарът е ликвидиран в 23.40 ч. . В резултат на пожара е засегнато имущество на значителна стойност. Щети – в процес на изясняване. По случая е образувано досъдебно производство. Пътно транспортни произшествия На 20.01.2009 г. в 16.30 ч. от с. Богомилово за Стара Загора се е движел лек автомобил “Ситроен Ксантия”, управляван от Ц.П. (26) от гр. Долна митрополия, обл. Плевен. На около 1 км източно от разклона за с. Малка Верея, предприел неправилно изпреварване на движещия се в същата посока лек автомобил “Ауди 80”, управляван от А.М. (27) от с. Ягода и поради неспазване на достатъчно странично разстояние го ударил. В резултат на удара двата автомобила излезли от платното за движение и се преобърнали. Водачът на “Ситроен” е получил скъсване на сухожилие на лява ръка и му е оказана амбулаторна медицинска помощ. Водачът на “Ауди” - А.М. е настанен за лечение в МБАЛ – Стара Загора с фрактура на 11 гръден прешлен, без опасност за живота. При извършената проверка не е установено наличие на алкохол в кръвта на водачите. Други В периода от 05.01. до 20.01.2009г. в Стара Загора неизвестно лице, чрез изкопаване на три вертикални тунела - с дълбочина около 2 м. е разрушило могила, представляваща паметник на културата. По случая работи РУ на МВР – Стара Загора. 21.01.2009 г.